cyanic-selkie/wikianc huggingface dataset:
הפרש ריבועים
זהות הפרש הריבועים
בהוכחת הזהות השתמשנו במעט מאוד תכונות של מספרים; התכונות היחידות שנדרשנו להן הן חוק הפילוג, חוק הקיבוץ וחילופיות הכפל. תכונות אלו מתקיימות בכל חוג חילופי, ולכן בחוג כזה מתקיימת זהות הפרשי הריבועים. מהוכחת הזהות נובע שגם ההפך נכון: חוג שמתקיימת בו זהות הפרש הריבועים לכל זוג איברים הוא חילופי.
בשדה המספרים המרוכבים זהות הפרש הריבועים מאפשרת לפרק גם סכום של ריבועים. מכיוון ש-i^2=-1 אזי מתקיים לכל a ו-b מרוכבים:
לכל מספר מרוכב z=a+ib (a ו-b ממשיים) מוגדר מספר צמוד: וערך מוחלט:  (זהו המרחק של z מ-0 במישור גאוס). לפי פירוק סכום הריבועים מתקיימת הזהות:.
הפרש של ריבועי טבעיים
שאלה בסיסית בתורת המספרים היא אילו מספרים טבעיים ניתנים להצגה כהפרש של שני מספרים ריבועיים. לשאלה זו פתרון פשוט יחסית בזכות קיומה של הזהות האלגברית הפשוטה.
אף מספר מהצורה n=4k+2 אינו הפרש של שני מספרים ריבועיים. טענה זו פשוטה להוכחה בעזרת חשבון מודולו 4:
לכן מבדיקת כל האפשרויות עולה:
כל מספר אי-זוגי n=2k+1 הוא הפרש של שני מספרים ריבועיים:
גם כל מספר מהצורה n=4k הוא הפרש שני מספרים ריבועיים:
המסקנה היא שמספר טבעי הוא הפרש של שני מספרים ריבועיים אם ורק אם הוא משאיר שארית שונה מ-2 בחלוקה ב-4.
הכללה
זהות הפרש הריבועים היא מקרה פרטי של זהות כללית של הפרש חזקות:
את הזהות ניתן להוכיח על ידי פתיחת סוגריים וצמצום הסכום הטלסקופי המתקבל.
שמשוני
שמשוני הוא שם משפחה יהודי ישראלי.
קבוצת הארמיות השישית
קבוצת הארמיות השישית (באנגלית: Sixth Army Group) הייתה קבוצת ארמיות של כוחות בעלות הברית, אשר פעלה במערב אירופה במלחמת העולם השנייה. בשל היותה הדרומית בקבוצות הארמיות של בעלות הברית שפעלו בצפון-מערב אירופה היא נקראה גם "קבוצת הארמיות הדרומית".
מפקדת קבוצת הארמיות הוקמה בקורסיקה ב-1 באוגוסט 1944, לקראת פלישת בעלות הברית לדרום צרפת (מבצע דרגון). הוכפפו לה הכוחות האמריקניים והצרפתיים שנועדו להשתתף במבצע זה – הארמייה האמריקנית השביעית והארמייה הצרפתית הראשונה ששמה עד ה-25 בספטמבר 1944 היה "הארמייה הצרפתית B". מפקדי ארמיות אלו היו לוטננט גנרל אלכסנדר פאץ' (Alexander Patch) וגנרל ז'אן דה לאטר דה טאסיני (Jean de Lattre de Tassigny), בהתאמה. למפקד קבוצת הארמיות מונה לוטננט גנרל ג'ייקוב דיוורס (Jacob L. Devers) האמריקני.
לאחר הפלישה לדרום צרפת ב-15 באוגוסט 1944 התקדמו חיילי קבוצת הארמיות צפונה לתוך צרפת במעלה עמק הנהר רון, וב-11 בספטמבר חברו ליד העיר דיז'ון עם אגפה הימני של קבוצת הארמיות ה-12, אשר הבקיעה את דרכה מחזית הפלישה לנורמנדי אל לב צרפת.
מהקמתה ועד מחצית ספטמבר 1944 הייתה קבוצת הארמיות כפופה למפקדת כוחות בעלות הברית בזירת הים התיכון (שעליה פיקד גנרל הנרי מייטלנד וילסון). ב-14 בספטמבר, לאחר החבירה עם קבוצת הארמיות ה-12, הועברה קבוצת הארמיות השישית תחת פיקודה של המפקדה העליונה של חיל המשלוח של בעלות הברית (SHAEF), אשר פיקדה על יחידות בעלות הברית במערב אירופה.
מספטמבר 1944 התקדמה קבוצת הארמיות לאורך הגבול השווייצרי והתייצבה בגזרה הדרומית של חזית המערכה בגבול צרפת-גרמניה. היא כבשה את חבל אלזס מידי הגרמנים, ובינואר ופברואר 1945 כבשו חייליה את כיס קולמר. היא חדרה אל תוך בוואריה, חצתה את נהר הריין וכבשה את חלקה המערבי של אוסטריה. ב-5 במאי 1945, ערב כניעת גרמניה, נפגשו חיילי קבוצת הארמיות במעבר ברנר בגבול אוסטריה-איטליה עם חיילי קבוצת הארמיות ה-15 של בעלות הברית, שהגיעה שמה לאחר התקדמות ולחימה מדרומה של איטליה אל צפונה. בשיא כוחה פעלו במסגרת קבוצת הארמיות 23 דיוויזיות – 12 אמריקניות ו-11 צרפתיות.
נמל התעופה בלאגובשצ'נסק
באזור הצפון מערבי של הנמל ישנו בסיס צבאי המשמש את חיל האוויר הרוסי.
היסטוריה
בניית נמל התעופה החלה ב-1959 בקרבת הכפר איגנאטייבו שעל שמו נקרא הנמל. בית הנתיבות הראשון היה בנוי מעץ ועמד בערך במיקום של בית הנתיבות הנוכחי. ב-1988 הוחל בבניית בית נתיבות חדש. הפעילות צומצמה בעקבות התפרקות ברית המועצות והמשבר הכלכלי ששרר ברוסיה לאורך שנות ה-90.
ביולי 1997 חתם המושל של מחוז אמור על צו לפיו תוקם חברת "נמל התעופה איגנאטייבו" בבעלות מלאה של הממשל המחוזי, וזאת על מנת לייעל את פעילויות הפיתוח בנמל.
בעשור הראשון של שנות ה-2000 החלו בעבודות לשדרוג הנמל ושיפור השירות. ב-2007 חודשו העבודות על הטרמינל החדש שבנייתו החלה ב-1988 והוא נחנך בדצמבר 2010.
כיום השדה משמש לטיסות פנים בלבד. נכון ל-2020, יש 8 טיסות פנים מהשדה.
הטיסה הארוכה ביותר מהשדה היא טיסה של 5,602 ק"מ לנמל התעופה דומודדובו שבמוסקבה. טיסה ישירה זו אורכת כשמונה שעות ומופעלת על ידי חברת התעופה S7 איירליינס.
לאה זלוטניק
לאה זלוטניק (נולדה ב-26 בנובמבר 1959) היא זמרת, תמלילנית ומלחינה ישראלית שכתבה והלחינה להיטים רבים.
שנותיה הראשונות
לאה זלוטניק גדלה בסביבה מוזיקלית, אביה קהא אהרון היה זמר יוצר בתימן. את שירה הראשון כתבה כבר בכיתה ח' שפורסם בעיתון בית הספר היסודי אשר בו התחנכה בקריית עקרון. בשנת 1959 הגיעה לארץ קבוצת עולים מתימן בעלייה מיוחדת, זלוטניק ביחד עם משפחתה הגיעו בעלייה זו היישר לקריית עקרון, לאה הייתה בת שלושה חודשים. היא התחנכה בבית הספר היסודי "אוהל מאיר". במהלך לימודיה השתתפה בהצגות שהועלו בבית הספר בהדרכת המורה כוכבית מחרבי. בהצגה "הקמצן" של מולייר שיחקה בהצלחה ובכישרון רב את ביתו של הקמצן. בתום לימודיה ביסודי המשיכה לתיכון ברחובות. במקביל, מגיל 14 נסעה 3 פעמים בשבוע ללמוד מוזיקה בתל אביב אצל עליזה שדה. לימודים אלה מומנו ממשכורתו הצבאית של אחיה הבכור.
דרכה כפזמונאית, מלחינה וזמרת
משנת 1973 המשיכה לכתוב שירה, דבר אותו עשתה עוד מגיל צעיר. בשנת 1990 חברה זלוטניק למפיק יהודה גמליאל והפיקה אתו אלבום שמתוכו יצא סינגל לרדיו בשם "בדירה ממול" אשר הושמע ברדיו. למרות זאת בסוף תהליך העבודה על אלבום זה, לאה לא הייתה שלמה עם התוצאה ולכן החליטה לגנוז אותו. בשנת 1992 הוציאה את ספרה הראשון "לקרוא ולרצות לשיר" בהוצאת "אור עם" תחת השם לאה שרעבי-זלוטניק. הספר זכה לביקורות נלהבות הן בעיתונות והן על ידי מומחים בתחום השירה. הספר אף התבקש ונמכר ל- Library of Congress. שירים מתוך ספר זה פורסמו בעיתונות. באותו זמן התפתחה כמלחינה והתחילה לאסוף חומרים פרי עיטה לאריך נגן חדש. בשנת 1997 חברה למפיק ולמעבד דורון פיקר ולמנהל האמנותי גברי מזור והוציאה את אלבום הבכורה "מה שלומכם" בחברת התקליטים אן אם סי, רוב השירים היו פרי עיטה. שיר הנושא "מה שלומכם" בהשתתפות הזמר אלכס זכה להשמעות רבות. השיר "הדא" מילים ולחן אהרן עמרם לעיבוד של יזהר אשדות, זכה להצלחה גדולה. בקליפ לשיר זה שהפקתו הייתה יקרה לאותו זמן, השתתפו רקדני להקת בת שבע והוא צולם במדבר במערת הקמח. הקליפ זכה להדים רבים ובשל כך הוזמנה לאה בפעם הראשונה להופיע בטלוויזיה בתוכניתו של גיא פינס שאף אירח אותה באולפן. השיר "אבא" זכה להצלחה ולאה הוזמנה להשתתף בתוכניתם של יואב גינאי ואורלי לוי שם ביצעה את השיר "אבא" והקליפ של "הדא" הוקרן. השתתפו בכתיבה גם אומנים ידועים כמו בשיר "יין ושושנים" שהולחן על ידי גברי מזור ונכתב על ידי דודו ברק. השיר "את הקטנה" הולחן על ידי יוני רועה למילים שלה.
בשנת 1997 יצא ספר שיריה השני "אחרי שהדברים קורים" בהוצאת "ירון גולן" והספר זכה להצלחה. בימים אלו מודפסת מהדורה שנייה של ספר זה.
בשנת 1998 חברה זלוטניק לזמרת לאה שבת, לגיבוש מופע בעיבודים של שבת. החזרות התקיימו עם 5 נגנים אך המופע לא יצא אל הפועל. בין לבין חידשה שיר של שלום חנוך, "אוהבת אותך עוזבת אותך", והופיעה ברחבי הארץ ובפסטיבלים שונים, כמו פסטיבל כרמיאל ועוד. כמו כן הופיעה גם באירועים פרטיים. בשנת 1999 יצא תקליטה השני "בדרכים" בו חברה למפיק ולמעבד יאיר שדה. אלבום זה התהדר בטובי הנגנים כמו, חיים רומנו, ניצן עין הבר, דורון רפאלי, אריה וולניץ, יונתן מילר ובאלדי אולייר. זמרי רקע כמו שירלי צפרי, דלית כהנא ועוד. באלבום כתבו לה מיטב הכותבים תוך שיתוף פעולה. בשיר "לפני שיהיה מאוחר" הלחן נכתב על ידי נחום היימן למילים של זלוטניק. השיר "בוא אלי" מילים ולחן של עוזי חיטמן. בשיר "אל תשברי לי ת'לב" דואט עם אין רביבו, נוסח עברי לשיר של אלטון ג'ון, אקו"ם ביקשו אישור שהתקבל מאלטון ג'ון להשתמש בלחן שלו. את הנוסח העברי כתבה חמוטל בן זאב. את המילים לשיר "גל שראה עולם" כתבה נורית בת-שחר צפריר. האלבום הזה נחל אכזבה וכישלון שגרמו לה להתכנס בתוך עצמה לבשל ולהתבשל בכתיבה והלחנה של חומרים חדשים. בשנת 2001 הוציאה את אלבומה השלישי "תנגן לי" בעיבודו של המפיק והמעבד בצלאל גלעדי, האלבום פרי יצירתה אך גם כאן השתתפו כותבים משובחים כמו נחום מוכיח לשיר "התחלה חדשה", ועוד. באלבום זה באה לידי ביטוי אהבתה ודאגתה לילדים. השיר "ילדי הגורל" הוקלט עם כ-20 ילדים וזכה להצלחה רבה. מאלבום זה יצאו סינגלים אך משום מה האלבום לא הופץ על ידי חברת התקליטים מסיבות לוגיסטיות שונות והוא נפל בין הכיסאות. בשנת 2002, חברה לאחד המעבדים הגדולים בארץ ירון בכר וביחד החלו בהקלטות לאלבום חדש. בתום העבודה, זלוטניק לא הייתה שלמה עם התוצאה והאלבום נגנז.
בשנת 2003 לאחר שתם החוזה שלה עם חברת התקליטים אן אם סי, חברה לחברת התקליטים "אחים ראובני" וחזרה למקורות שלה מבית אבא באלבום "גולי סאלאם". באלבום זה הוקלטו שירים בתימנית וערבית פרי עיטה ובהפקתו המוזיקלית של קשתי לוי. האלבום הגיע למעמד זהב. הביקורות שיבחו וההצלחה הניבה הופעות רבות. בהמשך להצלחת האלבום הופק מופע מרהיב עם שלל רקדנים ונגנים מופע בשם "בתכזינה" (שפרושו - לשבת בניחותא ללעוס גת ללמוד תורה ולשיר). המופע נפתח בצוותא תל אביב והמשיך בסיבוב הופעות ברחבי הארץ. כמו גם בפסטיבלים שונים כמו: חג היין בראשון לציון, בתימנה בראש העין ועוד. המופע והאלבום סוקרו בחדשות ערוץ 10 על ידי יעקב איילון. בשנת 2007 פנו זוג הורים שאיבדו את שלושת ילדיהם לזלוטניק שתכתוב ותלחין שיר לזכרם. הזמרת נענתה והוציאה את הסינגל "מנגינת השלושה" שריגש המוני אנשים. בשנת 2009 יצא האלבום הרביעי "desert trip" (מסע מדברי) שהופק מוזיקלית ובשותפות עם המפיק אמיתי פרינטה. האלבום הופץ על ידי play records ושווק בחו"ל. מאלבום זה יצא כסינגל השיר בעברית "שאנטי" שמדבר על ההוואי התימני. השיר נחל הצלחה רבה. זלוטניק התארחה בכל תוכנית טלוויזיונית אפשרית כמו גם הקליפ שלו ששודר רבות בערוץ המוזיקה הישראלי. במקביל זלוטניק המשיכה בהופעות בארץ. האלבומים האתניים הגיעו גם למקומות שונים בעולם. ביניהם: תימן, סעודיה, אזרבייג'ן וארצות הברית. היא הוזמנה להופיע במקומות שונים בחו"ל.
חייה הפרטיים
נשואה פעם שנייה לאיציק זלוטניק ולה שני ילדים.
אדי ודר
אדי ודר (אנגלית: Eddie Vedder; נולד בשם אדוארד לואיס סיוורסון השלישי ב־23 בדצמבר 1964) הוא זמר אמריקאי, הידוע כסולן וכותב המילים הראשי של להקת הגראנג' פרל ג'אם.
ביוגרפיה
ודר נולד באוונסטון, פרבר ליד שיקגו, לקארן לי ודר ולאדוארד לואיס סיוורסון הבן. מוצאו גרמני ודני. ב-1965 התגרשו הוריו, ועד גיל מאוחר לא ידע מי אביו הביולוגי, וחשב כי זהו אביו המאמץ. ודר הוא שם משפחתה של אמו, אותו אימץ לאחר מכן. במשך שנים נפוצה שמועה (שהופרכה לבסוף) שאביו האמיתי הוא ג'ים מוריסון. באמצע שנות ה-70 עברה המשפחה למחוז סן דייגו, קליפורניה. ביום הולדתו ה-12 קיבל ודר גיטרה כמתנה מאמו. בסוף שנות נעוריו התגרשו אמו ואביו המאמץ, ואמו ואחיו הצעירים חזרו לאזור שיקגו כאשר ודר נשאר עם אביו בקליפורניה כדי שלא יצטרך לעבור לתיכון אחר. לבסוף, נשר מהתיכון וחזר למשפחתו בשיקגו. ב-1984, חזר ודר לסן דייגו עם חברתו בט ליבלינג. הוא הקליט קלטות דמו בביתו ועבד במספר עבודות שונות ביניהן, עובד בתחנת דלק מקומית ושומר ביטחון במלון.
בשנת 1991 הקים ודר את פרל ג'אם יחד עם חברי להקת מאת'ר לאב בון, שנשארו ללא סולן לאחר מותו של אנדרו ווד במרץ 1991, אחרי שקיבל מידידו ג'ק איירונס (לעתיד, מתופף להקת פרל ג'אם) קלטת ובה לחנים לשירים שכתב סטון גוסארד ושלח אותה לגוסארד כשעליה הקליט את עצמו שר למלים שהוא עצמו כתב. הוא גם מנגן בגיטרה בחלק משירי הלהקה. הוא גם יודע לנגן על כלים אחרים, כגון היוקללה, תופים ומפוחית פה. ודר עד היום נחשב לכותב השירים המרכזי בלהקה ועד אלבומה הרביעי של פרל ג'אם No Code היה אחראי באופן בלעדי על כתיבת המלים לשירים. ודר נחשב לאחד מהזמרים הבולטים בסצנת הגראנג' וברוק בכלל. מבקרי מוזיקה רבים שיבחו את יכולותיו הווקליות, וטענו כי קולו האותנטי הוא אחד הייחודיים בימינו.
לווירד אל ינקוביץ' יש שיר בשם "My Baby's In Love With Eddie Vedder" (הבחורה שלי מאוהבת באדי ודר) באלבומו Running With Scissors.
ודר נישא לחברת נעוריו בט ליבלינג ב-1994. הזוג התגרש בשנת 2000. ודר יוצא כיום עם הדוגמנית ג'יל מק'קורמיק. יש לו בת אחת בשם אוליביה אשר נולדה ב-11 ביוני 2004. ודר הוא צמחוני.
בשנת 2007 כתב ודר את אלבום הסולו המלא הראשון שלו, שהיווה פסקול לסרט הקולנוע של שון פן - "Into the Wild". ודר כתב, הלחין, ניגן ושר את כל שירי הפסקול. באלבום זה ודר מתרחק מעט מהצליל הרוקיסטי המאפיין את שיריו בפרל ג'אם, והולך לכיוון של פולק אמריקאי עם דגש על גיטרות אקוסטיות. על כתיבת וביצוע השיר "Guaranteed" מתוך האלבום והסרט זכה ודר בפרס גלובוס הזהב בקטגוריית השיר המקורי הטוב ביותר. בשנת 2009 הקליט ביחד עם להקת פרל ג'אם את אלבומם התשיעי "Backspacer". בשנת 2010 כתב וביצע שיר פסקול לסרט "לאכול, להתפלל, לאהוב" בשם "better days". בשנת 2011 הוציא לאור ודר את אלבום הסולו הראשון שלו שאינו מהווה פסקול לסרט. האלבום נקרא "שירי יוקללי" (Ukulele Songs), ובו שר ודר שירים מקוריים וגרסאות כיסוי, ומלווה את עצמו בנגינת יוקללי.
"20/4/02"
"20/4/02" הוא שיר שכתב ודר ב-2002. שם השיר מציין את התאריך שבו שמע אדי ודר על מותו של ליין סטאלי ובו ברגע כתב את השיר ("אז כל הטפשים שמביניכם שמסוגלים לשיר בדיוק כמוהו, הרגישו חופשיים לעשות זאת כעת, בגלל שהוא מת... זה לא יעליב אותו, רק אותי. כיוון שהוא מת"). השיר כלול באלבום אוסף השירים הנדירים הכפול של פרל ג'אם, "Lost Dogs" מ-2004, כאשר שמו אינו כלול ברשימת השירים, והוא מתחיל להתנגן בדקה השישית של הרצועה האחרונה של התקליטור השני. ודר הקליט את השיר לבדו כאשר הוא מלווה את עצמו בגיטרה אקוסטית.
תחנת פנסילבניה
תחנת פנסילבניה (באנגלית: Pennsylvania Station, מוכרת יותר בשם המקוצר תחנת פן) היא תחנת מעבר תת-קרקעית במערב מנהטן. המבנה המקורי של התחנה נבנה בשנת 1910 ונהרס בשנת 1963, המבנה הנוכחי הושלם ב-1968. על מקומה של התחנה המקורית נבנה המדיסון סקוור גארדן. התחנה נקראת על שם חברת הרכבת פנסילבניה, בונת התחנה ובעליה המקוריים, שם זה משותף לתחנות נוספות בערים אחרות.
התחנה נמצאת מתחת לפנסילבניה פלאזה, קומפלקס בניינים הממוקם בין השדרה השביעית לשמינית, בין רחוב 31 לרחוב 33 באזור מידטאון מנהטן, במרכזו של המסדרון הצפון מזרחי, קו רכבת מחושמלת המשתרע מוושינגטון די. סי. בדרום, ועד בוסטון בצפון, המופעל על ידי אמטרק. את התחנה משרתים גם שישה קווים של הרכבת התחתית של ניו יורק. בתחנה 21 רציפים, המשמשים את לונג איילנד ריילרוד, ניו ג'רזי טרנזיט ואמטרק.
התחנה היא העמוסה ביותר בארצות הברית ומהעמוסות ביותר בצפון אמריקה. בתחנה עוברים בממוצע כ-600,000 נוסעים ביום (לעומת כ-140,000 בגרנד סנטרל) ועד אלף נוסעים בכל 90 שניות.
בשנת 2008 עברו בתחנה 8.7 מיליון נוסעי אמטרק, כפול מעומס התנועה מהתחנה העמוסה השנייה, תחנת יוניון בוושינגטון די סי.
התחנה סובלת כיום מעומס כרוני, ומוגדרת כ"כישלון לוגיסטי". כרגע קיימת תוכנית לשינוי והרחבת התחנה על ידי הכללת משרד ג'יימס פרלי הסמוך והוספתו לשטח התחנה כדי לשפר את תפקוד התחנה ולהגדיל את קיבולת הנוסעים. על פי החלטתו מ-2004 של ראש העירייה, מייקל בלומברג, התחנה החדשה תיקרא על שם דניאל פטריק מויניהאן שנפטר ב-2003.
חבורה למחצה
דוגמאות
חבורות למחצה מסתתרות בתוך מבנים אלגבריים מסוגים שונים: כל מונואיד הוא חבורה למחצה, ובפרט, כל חבורה היא חבורה למחצה. אוסף האיברים בחוג הוא חבורה למחצה (ביחס לפעולת הכפל), גם כאשר זהו חוג בלי יחידה. כל אידיאל בחוג הוא חבורה למחצה (ביחס לכפל).
יש 5 חבורות למחצה (עד כדי איזומורפיזם) מסדר 2, 24 מסדר 3, 188 מסדר 4 ו-1915 מסדר 5.
איברים מיוחדים
בחבורה למחצה אפשר להגדיר איבר יחידה מימין (איבר e המקיים את היחס xe=x לכל x) ואיבר יחידה משמאל (איבר המקיים את היחס ex=x לכל x). בחבורה למחצה יכולים להיות כמה איברי יחידה מימין, או כמה איברי יחידה משמאל, אבל אם יש בה איבר יחידה מימין ואיבר יחידה משמאל, אז הם מוכרחים להיות שווים זה לזה. חבורה למחצה שיש בה איבר יחידה נקראת מונואיד. במונואיד אפשר למיין איברים לפי תכונות חד-צדדיות. איבר b הוא ההפכי מימין של a אם ab=1, והוא ההפכי משמאל של a אם ba=1. יחסים אלה אינם נובעים זה מזה באופן כללי, ובמונואידים מסוימים יש איברים הפיכים מימין (או משמאל), שאינם הפיכים. מאידך, אם יש לאיבר a גם הפכי מימין וגם הפכי משמאל, אז הם שווים זה לזה, והאיבר הפיך; במקרה כזה, מסמנים את ההפכי ב- \ a^{-1}. אוסף האיברים ההפיכים במונואיד סגור לכפל (בגלל התכונה ), והוא מהווה לכן חבורה. איבר z המקיים xz=zx=z לכל x, נקרא איבר אפס.
יחסי גרין מוליכים למיון של אברי החבורה לפי האידיאלים (הימניים, השמאליים והדו-צדדיים) שהם יוצרים. שלא כמו בחבורות או חוגים, המנה של חבורה למחצה מעל אידיאל (דו-צדדי) מתקבלת מכיווץ האידיאל לאיבר אחד, כששאר האיברים נשארים נבדלים כשהיו.
אידמפוטנטים
איבר \ e\in S בחבורה למחצה, המקיים את הזהות \ e^2 = e, נקרא אידמפוטנט. בחבורה יש רק אידמפוטנט אחד (הלא הוא איבר היחידה), אבל בחבורות למחצה יש בדרך כלל אידמפוטנטים רבים, ואפשר ללמוד מהם רבות על המבנה שלה. את אוסף האידמפוטנטים בחבורה-למחצה S מקובל לסמן ב- \ E(S). בין האידמפוטנטים מוגדר יחס שקילות: \ e\sim f אם קיימים x,y כך ש- \ e=xy ו- \ f=yx (היחס טרנזיטיבי משום שאם ו-g=uz, אז  ו-). אידמפוטנט e הוא פרימיטיבי אם לא קיים אידמפוטנט אחר f שעבורו fe=ef=f.
אחת הדרכים לפענח את המבנה של חבורה למחצה היא דרך תת-החבורות שלהן, שהן חבורות-למחצה המוכלות במבנה המקורי, ומהוות, כשלעצמן, חבורות. איבר היחידה של כל תת-חבורה כזו הוא אידמפוטנט.
כל חבורה למחצה בת-מניה אפשר לשכן בחבורה למחצה הנוצרת על ידי שלושה אידמפוטנטים. אם הראשונה סופית, אפשר להניח שגם האחרונה כזו.
חבורה למחצה שכל אבריה אידמפוטנטים היא סופית-מקומית. חבורה למחצה קומוטטיבית שכל אבריה אידמפוטנטים נקראת גם סריג למחצה.
הפכיים
במונואיד, אוסף האיברים ההפיכים מהווה חבורה. בחבורה למחצה, בהיעדר איבר יחידה, לא ניתן אפילו להגדיר את המושג 'איבר הפיך' - ועל-כן מסתפקים במושג חלש יותר: y הוא הפכי (או הפכי חלש) של x אם \ xyx=x ו-\ yxy=y (זהו כמובן יחס סימטרי). ייתכן שלאותו איבר יהיו הפכיים רבים. אם y הפכי של x, אז \ xy ו-\ yx שניהם אידמפוטנטים. אידמפוטנטים הפוכים זה לזה הם שקולים.
חבורות למחצה אינסופיות
כל חבורה למחצה אינסופית כוללת תת-חבורה למחצה אינסופית מאחד הטיפוסים הבאים: (1) המספרים הטבעיים ביחס לחיבור; (2) המספרים הטבעיים ביחס לפעולת המינימום; (3) המספרים הטבעיים ביחס לפעולת המקסימום; (4) חבורה מפותלת; (5) חבורה למחצה שבה כל האיברים הם אפסים מימין, או כל האיברים אפסים משמאל; (6) חבורה למחצה S שעבורה S^2 סופית; (7) קבוצה אינסופית של אידמפוטנטים עם איבר 0 כך ש-xy=0 לכל x שונה מ-y. (משפט Sevrin, 1974)
ממילא, כל חבורה למחצה קומוטטיבית אינסופית כוללת תת-חבורה למחצה אינסופית מאחד הטיפוסים הנ"ל למעט (5); וכל חבורה למחצה נילית כוללת תת-חבורה למחצה אינסופית מטיפוס (6).
חבורות למחצה רגולריות
חבורה למחצה היא רגולרית, אם לכל איבר a קיים איבר b, שעבורו \ aba=a (ראו גם חוג רגולרי פון-נוימן). במקרה כזה האיבר \ c=bab הוא הפכי של \ a, ולכן אפשר גם להגדיר: חבורה למחצה היא רגולרית, אם כל האיברים בה הפיכים.
לדוגמה, החבורה למחצה של כל הפונקציות מקבוצה אל עצמה היא רגולרית. אלגברת המטריצות \ M_n(F), מעל כל שדה, היא חבורה-למחצה רגולרית. אם A אלגברה ממימד סופי, אז החבורה-למחצה של כל האיברים (ביחס לכפל) היא רגולרית אם ורק אם האלגברה פשוטה למחצה. אם חבורה אלגברית מעל שדה סגור אלגברית F, אז סגור זריצקי שלה, שהוא תת-חבורה-למחצה של \ M_n(F), הוא רגולרי אם ורק אם החבורה רדוקטיבית.
רצועות
חבורה-למחצה S שכל אבריה הם אידמפוטנטים נקראת "רצועה" (band). אם S סופית, כל מודול אי-פריק של FS הוא חד-ממדי. כל רצועה היא רגולרית (כל איבר הפכי לעצמו).
רצועה המקיימת את הזהות \ xyx = xy נקראת "רצועה רגולרית משמאל" (left-regular band). לרצועות רגולריות יש שימושים בחקירת הילוכים על מבנים גאומטריים כגון אוסף התאים הנוצר מחלוקת המרחב באמצעות על-מישורים.
חבורה למחצה הפיכה
חבורה למחצה שבה לכל איבר יש הפכי יחיד (במובן שהוגדר לעיל), נקראת חבורה למחצה הפיכה (inverse semi-group). בחבורה-למחצה כזו מקובל לסמן את ההפכי של x בסימון \ x^{-1}. אם שני אידמפוטנטים e,f בחבורה-למחצה כזו הם שקולים, אז קיים איבר x כך ש-\ e=xx^{-1} ו-\ f=x^{-1}x.
משפט. חבורה למחצה היא הפיכה אם ורק אם היא רגולרית, וכל האידמפוטנטים מתחלפים זה עם זה.
יש גרסה של משפט קיילי מתורת החבורות, עבור חבורות-למחצה הפיכות: כל חבורה למחצה הפיכה ניתנת לשיכון באוסף הפונקציות החלקיות החד-חד-ערכיות של קבוצה כלשהי, X. בחבורה למחצה הפיכה S שהיא סופית, אם e הוא אידמפוטנט אז  היא תת-חבורה מקסימלית של S (ואיבר היחידה שלה הוא e). את תורת ההצגות של חבורה-למחצה הפיכה אפשר לתרגם לשפה של גרופואידים: לכל חבורה-למחצה הפיכה S, קיים גרופואיד \ G(S), ולכל שדה F, האלגברות \ F[S] ו- \ F[G(S)] איזומורפיות.
חבורות למחצה פשוטות
תת-קבוצה לא ריקה של חבורה למחצה S היא אידיאל אם היא סגורה לכפל מימין ומשמאל באברי S. למשל, אם ב-S יש איבר אפס 0, אז {0} הוא אידיאל. חבורה למחצה היא פשוטה אם אין לה אידיאלים למעט עצמה. כל חבורה למחצה אפשר לשכן בחבורה פשוטה. את החבורה למחצה {0,1} (עם הכפל הרגיל) אי אפשר לשכן בחבורה למחצה פשוטה סופית. חבורה למחצה פשוטה היא פשוטה לחלוטין אם יש לה אידמפוטנט פרימיטיבי (לדוגמה, אם היא סופית). משפט ריס (Rees, 1940) מתאר את החבורות למחצה שהן פשוטות לחלוטין בתור אלו שמתקבלות מבניה מטריציאלית מסוימת ("Rees matrix semigroup" מעל חבורה).
חבורות למחצה ואוטומטים
אוטומט הוא מנגנון בסיסי במדעי המחשב התאורטיים, המתואר בדרך כלל כגרף מכוון עם מידע נוסף על הקשתות, כגון אותיות הקלט והפלט של האוטומט. אפשר לתאר אוטומט דטרמיניסטי עם מרחב מצבים Q ואלפבית \ \Sigma גם כצמד פעולות: של המונויד \ \Sigma^* (אוסף המלים הסופיות, עם פעולת ההדבקה) על Q, ושל Q על \ \Sigma^*, באופן הבא. הפעולות מהוות כעת פונקציות חלקיות ממרחב המלים לעצמו. החבורה למחצה הנוצרת על ידי הפונקציות האלה היא חבורה למחצה אוטומטית (לפעמים מגבילים את המונח הזה לאוטומט דטרמיניסטי שלם דווקא).
תסמונת מטבולית
התסמונת המטבולית היא צבר תסמינים שמעלים את הסיכוי לחלות בסוכרת מסוג 2 או במחלות לב וכלי דם. מאפייניה הם השמנה בטנית, יתר לחץ דם, רמות גבוהות של טריגליצרידים בדם או רמות נמוכות של HDL בדם והיפרגליקמיה בצום. התסמונת ידועה גם בשמות סינדרום X ותסמונת התנגודת לאינסולין, וכאשר מאפייניה מופיעים יחד הם מעלים את הסיכוי לחלות בסוכרת מסוג 2 או במחלות לב וכלי דם. לפי מחקר ATP3, על מנת לאבחן את התסמונת המטבולית אין צורך בהופעה של כל הקריטריונים אלא רק בשלושה. באירופה מספיקים שני קריטריונים מהרשימה, לצד השמנה בטנית. הקריטריונים העיקריים הכלולים בתסמונת הם:
חבורה למחצה
חבורות למחצה ואוטומטים
החבורה למחצה הנוצרת על ידי אוטומט בי-דטרמיניסטי (אוטומט דטרמיניסטי שנותר דטרמיניסטי גם כשהופכים את תפקידי הקלט והפלט) היא חבורה למחצה הפיכה. החבורה למחצה הנוצרת על ידי אוטומט בי-דטרמיניסטי ובי-שלם (אוטומט שלם, הנותר שלם בהחלפת תפקידי הקלט והפלט) היא חבורה. חבורה כזו נקראת חבורה אוטומטית. בעיית המלה פתירה בחבורות אוטומטיות.
תסמונת מטבולית
אפידמיולוגיה
שכיחות התסמונת המטבולית משתנה באזורים שונים, בקבוצות אתניות שונות ובגילאים שונים. ממחקר שפורסם ב-2010 עלה ששכיחות התסמונת בארצות הברית היא 34.3 אחוזים בקרב האוכלוסייה הכללית. בארץ לא בוצע מחקר אפידמיולוגי מקיף, אך ניתן להעריך שכמו בשאר העולם המערבי, השכיחות בארץ היא כ-25%.
גורמי סיכון
תזונה עשירה בפחמימות גורמת לעליה בייצור חומצת שומן וטריגלצרידים בכבד (ועליה ברמת חומצה פלמיטית בתאים אדומים).
פתופזיולוגיה
רקמת שומן משחררת כמות גדולה של חומצות שומן חופשיות. בכבד חומצות השומן החופשיות גורמות ליצור מוגבר של גלוקוז וטריגליצרידים ולהפרשה מוגברת של VLDL (very-low-density-lipoprotein). במצב זה ישנה ירידה ב-HDL ועליה ב-LDL. חומצות שומן חופשיות מורידות את הרגישות לאינסולין בשרירים. עליה במעגל הגלוקוז וברמות חומצות השומן החופשיות מובילה להפרשה מוגברת של אינסולין בלבלב מצב שמוביל להיפר-אינסולימיה שתורמת ליתר לחץ-דם.
טיפול
אורח חיים: קו הטיפול הראשון בתסמונת המטבולית הוא שינוי אורח חיים, הכולל בתוכו ספורט, דיאטה, הפסקת עישון וכו'. עם זאת אם לאחר כ-6 חודשים אין שיפור משמעותי יש צורך בטיפול תרופתי. טיפול תרופתי: א. טיפול תרופתי נפרד עבור כל סימפטום, כגון תרופות להורדה במשקל, תרופות לטיפול בכולסטרול וכו'. ב. טיפול תרופתי כוללני האמצעות טסטוסטרון: מחקרים הראו שטיפול בטסטוסטרון (נבידו) מסייע בשיפור התסמינים של התסמונת המטבולית. מחקר שפורסם ב-2012 במגזין Obesity, מראה כי טיפול בטסטוסטרון במשך חמש שנים הוביל להפחתת משקל משמעותית וירידה ניכרת בהיקף המותניים בגברים שסבלו מחוסר בטסטוסטרון. החולים שהשתתפו במחקר היו 255 גברים שפנו לאורולוג כדי לטפל בבעיות בתפקוד המיני. הם הופנו לקבלת טיפול בזריקות נבידו - תרופה לטיפול בחוסר בטסטוסטרון - הניתנות אחת לשלושה חודשים. לצד השיפור בסימפטומים של בעיית חוסר בטסטוסטרון, נמצא גם כי החולים ירדו במשקל - תופעה שלא הייתה צפויה באופן כל כך משמעותי או מכוונת כחלק משאלת המחקר המרכזית.
ויכוח
הערך הקליני של התסמונת המטבולית שנוי במחלוקת, כיוון שלא ברור האם תסמונת זו מעלה את הסיכוי לסוכרת או מחלה כלילית יותר מאשר כל סימפטום בנפרד.
עמרמי
עמרמי הוא שם משפחה יהודי ישראלי.
גדליה אהרן רבינוביץ
רבי גדליה אהרן רבינוביץ מליניץ (ה'תקע"ה, 1815 - ט"ו בשבט ה'תרל"ח, 19 בינואר 1878) היה האדמו"ר הרביעי של חסידות ליניץ, רב העיר ליניץ ומחבר הספר "חן אהרן". הראשון שהוציא את מעוז חסידות ליניץ מהעיר ליניץ ומראשוני האדמו"רים החסידיים ברומניה.
ביוגרפיה
נולד בליניץ לרבי יצחק יואל רבינוביץ, האדמו"ר השלישי לבית ליניץ ובנו של רבי גדליהו מליניץ מייסד החסידות (רבי יצחק יואל מילא את מקום אחיו הבכור, רבי שמואל יהודה לייב).
בצעירותו למד אצל רבי משה צבי מסאווראן, רבי ישראל מרוז'ין ורבי שמואל מקאמינקא. אביו שידכו עוד בקטנותו עם ביתו של רבי שמואל אברהם אבא שפירא מסלאוויטא, משושלת קוריץ. לאחר שנישא הסתופף מספר שנים בצל חותנו בסלאוויטא.
בה'תקצ"ט (1839) שב לליניץ שם החל לכהן באדמו"רות וברבנות תחת אביו.
בה'תרי"ב (1852) עבר לכפר סוקוליבקה שם כיהן כרב ואב"ד הקהילה.
בה'תרכ"ח (1868) ברח לפודול-אילואי שברומניה, בה כיהן כ-10 שנים עד לפטירתו, ושם נקבר. הוציא את הספר "חן אהרן" בו מאוגדים דברי תורתו.
ילדיו
לרבי גדליה אהרן שלושה בנים ושבע בנות. חתניו היו:
תחבורה לילית
תחבורה לילית היא שם כולל לאמצעי תחבורה ציבורית הפועלת מחצות ועד לזריחה. שעות בהם רוב האנשים ישנים בביתם. וההפעלה שלהם נעשית על מטרת לתת ניידות לאנשים מסביב לשעון.
התחבורה הלילית מופעלת על ידי ממשלות ועיריות, ופועלת בעיקר בערים גדולות. התחבורה הלילית מתחלקת לשני סוגים עיקריים: תחבורה לילית עירונית ותחבורה לילית בין-עירונית. התחבורה הלילית העירונית נפוצה פחות, ופועלת בעיקר בסופי שבוע, כאשר בימי החול התחבורה הלילית היא בין כיסוי מינימלי לחוסר פעילות. לעיתים קווי התחבורה, מסומנים בדרך כלל במספרים שונים מהרגיל, ובמסלול שונה. לעומת זאת, התחבורה הלילית הבין-עירונית נפוצה מאוד, מכיוון שרבים מעדיפים לנסוע, למשל, ברכבת במהלך שעות הלילה, ולהגיע ליעדם בבוקר שלמחרת.
מאפיינים
בערים מסוימות פועלת התחבורה הציבורית ברציפות במשך 24 שעות ביממה, מה שמוריד למעשה את הצורך בתחבורה לילית ייעודית. דוגמה לשירותי תחבורה רצופים הם קווי הרכבת התחתית של ניו יורק. רבים מהאוטובוסים של ניו יורק פועלים גם הם 24 שעות ביממה, וכך גם בעיר ברלין המפעילה את שירותי ה"מטרוטראם" שלה. בערים רבות באירופה כמו לונדון וינה וברצלונה הרכבות התחתיות והרכבות הקלות לא פועלות בין חצות ל-5 בבוקר בימי חול אבל כן בסופי שבוע. בערים אלו מופעל מערך של אוטובוסי לילה בימי החול.
היכן שהם קיימים, שירותי הלילה מוגבלים בדרך כלל בכיסוי גאוגרפי הרבה יותר משירותי היום, עם פחות קווים ומסלולים ועוברים בנתיבים שונים לחלוטין לשירותי היום. לעיתים כדי לחסוך בהוצאות מפעילות החברות קו אחד העובר במסלול של שני קווי יום או יותר. שירותי הלילה גם פועלים בדרך כלל בתדירות נמוכה בהרבה. לדוגמה, על פי המדריך להנחיות שירות המעבר של העיר ניו יורק, האוטובוסים של ניו יורק נדרשים לפעול לפחות כל 30 דקות בכל הזמנים למעט לילות מאוחרים. האוטובוסים המקומיים נדרשים לפעול בשעות הלילה המאוחרות (שהוגדרו מ־1 ועד 5 בבוקר) לפחות כל 60 דקות.
תעריפים
מכיוון שבתחבורה הלילית נוסעים פחות אנשים מבשעות היום המחירים לשעות הלילה יקרים יותר. עם זאת, בערים רבות הורידו החברות את מספר הקווים הפעילים על מנת להוריד בעלויות, וכך יכולים הנוסעים לנסוע במחיר זהה לשעות היום.
תחבורה לילית בישראל
קו 1 של המטרונית בחיפה והקריות פועל 24 שעות ביממה ושבעה ימים בשבוע (למעט בראש השנה ויום הכיפורים)
מפני שבנמל התעופה בן-גוריון יש נחיתות מטוסים סדירות לאורך כל הלילה והמראות רבות בשעות הבוקר המוקדמות ישנם אוטובוסים המקשרים את נמל התעופה עם תל אביב (קו 445), ירושלים (קו 485), חיפה (קו 905) ובאר שבע (קו 469) לאורך כל הלילה. בנוסף רכבת ישראל מפעילה בתדירות של אחת לשעה (נכון למרץ 2023) קו דרך התחנות ירושלים-נבון, נתב"ג, תל אביב מרכז, הרצליה, נתניה חדרה ובנימינה שעובד אחת לשעה בין חצות ל-5 בבוקר.
בנוסף, בלילות של סופי השבוע ושל חופשות לימודים פועלים קווי לילה שמטרתם לקשר בין מוקדי הבילוי במטרופוליניים לשכונות המגורים.
קווי אוטובוס היוצאים מתחנתם הראשונה סמוך לחצות לעיר אילת מופעלים מתל אביב, ירושלים ומערים נוספות.
מקרטני
מקרטני (McCartney) הוא שם משפחה.
כושן ארסי
כושן ארסי (שם מדעי: Poekilocerus bufonius) הוא מין של חגב מתת-משפחת החרוטניים, הנכללת בממשפחת החגביים. על אף שמו, הוא אינו ארסי, אלא רעיל.
מאפיינים
צבעו של הכושן הבוגר שחור (לעיתים נוטה לסגול כהה), ועליו פזורים כתמים בצבעי כתום-צהוב, צבעי אזהרה המעידים על רעילותו. לכושן הארסי בלוטות רעל הממוקמות בין שני פרקי הגוף הראשונים. בעת סכנה הוא נעמד על רגליו הקדמיות, מרים את פלג גופו העליון ומתיז את הריר הרעיל למרחק של כמה סנטימטרים. הרעל גורם לצריבה חיצונית ולפגיעה במערכת העצבים של הטורף.
אורך גופו נע בין חמישים למאה מילימטרים. מבנה גופו מוארך, ראשו מחודד ועליו זוג מחושים קצרים. הכושן הארסי הוא בעל שלושה זוגות גפיים המתאימים לקפיצה, ושני זוגות כנפיים בצבעי כתום-ורוד, כאשר הכנפיים האחוריות מקופלות תחת הכנפיים הקדמיות. עיקר תנועתו מתבצעת בעזרת קפיצה וניתור. לכושן זוג עיניים מורכבות וגפי פה נושכות לועסות. הוא ניזון מצמחים ממשפחת האסקלפיים, כמו פתילת המדבר הגדולה.
הפרטים הזכרים קטנים יותר מן הנקבות ונבדלים מהן בצורת הבטן. הרבייה מתרחשת בין החודשים אפריל ומאי. הנקבה מטילה ביצים בבור חפור באדמה שעומקו אינו עולה על 18 סנטימטרים. הביצים מוארכות ומאוגדות בפקעות המצופות בקצף המופרש על ידי הנקבה. בכל פקעת נמצאות 60 ביצים, ובסך הכול מטילה הנקבה כ-250 ביצים בכל תטולה. בקיעת הביצים מתרחשת לאחר הגשם הראשון.
הכושן הארסי נפוץ באזורי מדבריות. בישראל ניתן למוצאו באזור דרום ים המלח, בערבה ובנגב.
הנרי ארנסט אטקינס
הנרי ארנסט אטקינס (באנגלית: Henry Ernest Atkins; 20 באוגוסט 1872, לסטר – 31 בינואר 1955) היה שחמטאי בריטי. אומדן מד הכושר מציב אותו עם 2702 בינואר 1903, במקום השישי בעולם.
קריירה
אטקינס למד מתמטיקה באוניברסיטת קיימברידג'. לאחר מספר תפקידי הוראה שמילא בבתי ספר שונים מונה בשנת 1909 למנהל הקולג' החדש בהודרספילד באזור יורקשייר והאמבר, תפקיד אותו מילא עד לפרישתו.
בשנת 1895 הגיע למקום השני בתחרות המשנה של הייסטינגס, אחרי גזה מארוצי, תוצאה שהקנתה לו תואר של אלוף אנגליה לחובבים. בשנת 1899 ניצח בתחרות אמסטרדם, בהפרש של ארבע נקודות מהמקום השני, אדולף אולנד. אטקינס זכה באליפות בריטניה בשחמט תשע פעמים, בשנים 1905-1911, בשנת 1924 ובשנת 1925. בגיל 65, בשנת 1937 השתתף פעם נוספת באליפות והגיע למקום השלישי. הוא הופיע רק לעיתים נדירות בתחרויות בינלאומיות. בהנובר בשנת 1902 זכה במקום השלישי לאחר דוד ינובסקי והרי נלסון פילסבורי ובשנת 1922 בתחרות לונדון, אותה ניצח חוסה ראול קפבלנקה. בין השנים 1896-1911 השתתף ב-12 אירועי שחמט באמצעות הטלקס בין נבחרת ארצות הברית לנבחרת אנגליה. הישגו הטוב ביותר היה בשנת 1902 עת ניצח את פרנק מרשל.
אטקינס כתב את ההקדמה למהדורה הראשונה של הספר Modern Chess Openings שיצא בשנת 1911. בשנת 1950 הוענקה לאטיקנס דרגת אמן בינלאומי על ידי פיד"ה על סמך השגי העבר שלו.
הופעות באולימפיאדות
אטקינס ייצג את אנגליה בשתי אולימפיאדות שחמט:
יאסר א-שהראני
יאסר ררסאן א-שהראני (בערבית: ياسر غرسان الشهراني; נולד ב-25 במאי 1992) הוא כדורגלן סעודי המשחק בעמדת המגן הימני או השמאלי באל-הילאל ובנבחרת ערב הסעודית.
קריירה
במאי 2018, א-שהראני זומן לסגל הנבחרת לקראת מונדיאל 2018 אשר התקיים ברוסיה.
נכלל בסגל נבחרת ערב הסעודית לטורניר מונדיאל 2022.
השתתפותו במדיה
א-שהראני מופיע לצד ליונל מסי בעטיפת המשחק FIFA 16 של אזור המזרח התיכון.
טחנת הרוח במשכנות שאננים
טחנת הרוח במשכנות שאננים שוכנת בכניסה לשכונת משכנות שאננים בירושלים, והיא המבנה הראשון שנבנה בה ב-1858. במקור שימש המבנה כטחנת קמח למשך כשני עשורים, אז הופסקה הטחינה. כיום משמש המבנה כאתר תיירות פופולרי וממוקם בו מוזיאון קטן לתולדות יוזם הטחנה, סר משה מונטיפיורי. רחבת האבן סביב הטחנה מהווה נקודת תצפית על שכונות משכנות שאננים וימין משה, על גיא בן הינום ועל העיר העתיקה.
מהקמתה ועד מלחמת העצמאות
הטחנה נבנתה בשנת 1858 ביוזמתו של משה מונטיפיורי, מעט לפני הקמתה של משכנות שאננים שהייתה השכונה היהודית הראשונה מחוץ לחומות העיר העתיקה. הטחנה, הממוקמת בפינה הצפון-מערבית של המגרש עליו נבנתה השכונה, הוקמה על מנת לספק למתיישבי השכונה מקור פרנסה, ולספק לעניי ירושלים קמח במחיר זול. היא תוכננה על ידי חברת הולמן (Holman) מקנטרברי, שביססה אותה על טחנת רוח ברמסגייט, עיר מגוריו של מונטיפיורי, ושלחה מהנדס מטעמה לפקח על עבודת ההקמה והתקנת ציוד הטחינה. המגדל הוקם מאבן מקומית אך הציוד הובא באניה מאנגליה והובל לירושלים מנמל יפו על גבי גמלים. באנגליה ובספרות הנוסעים כונתה הטחנה Jaffa Gate Windmill ("טחנת הרוח שער יפו").
למרות הציטוט הפופולרי של דברי אברהם משה לונץ כי הטחנה פעלה זמן קצר בלבד, וסבלה מבעיות שונות (מחסור ברוח, מיכון יקר ועדין, קלקולים וכו'), היא עבדה כמעט שני עשורים שלמים, מ-1858 ועד 1876. בעל הזיכיון להפעלת הטחנה היה יצחק פ"ח רוזנטל.
שותפיו להפעלת הטחנה היו בני משפחת וולפנזון, זאב וולפנזון ואחיו יהושוע, את התבואה לטחינה רכשו מערביי הסביבה, הטחנה סבלה אז מבעיות של מחסור ברוח לסיבוב הכנפיים ומציוד שהתכלה, בעיה נוספת הייתה מחסור בגרגרי חיטה לטחינה, כיוון שהערביים מגדלי החיטה העדיפו לספק את מרכולתם לתחנות ערביות ולא ליהודים הטחנה פעלה בניהולם בשנים 1860-1885, שאז הרים ידיים זאב וולפנזון ומכר את הטחנה ובנה במקומה טחנה מונעת בכוחות בעלי חיים באזור הסראייה בעיר העתיקה עד מותו.
נוסף למשפחה של זאב וולפנזון הייתה עוד טחנת קמח נוספת תת-קרקעית ברובע חברון בעיר העתיקה ברובע המוסלמי, מתחת לבית קהילת רייסין, אולם עם קשתות מתקופת הצלבנים, עם חלונות ואורווה לבעלי החיים בחצר, בטחנה הופעלו שלושה זוגות רייחים בהפעלה לאורך כול שעות היממה בעזרת בעלי חיים פרדות וגמלים, שבה נטחנו חיטה, שעורה ועדשים.
את הטחנה הקמח הזאת ניהלה בעיקר אשתו של זאב, רבקה שכונתה באבע, את הסחורה סיפקו ערביי הסביבה שזאב דיבר בשפתם, עד אשר עברו לנהל את טחנת הרוח של מונטיפיורי, בנו בן ציון ואשתו רחל וולפנזון עברו לנהל את טחנת רייסין, טחנה זאת גדלה וצמחה והפכה לאחת הגדולות בירושלים ובמרתפיה שמרו היהודים בירושלים את הקמח שיועד להכנת מצות, כיום בשטחה של הטחנה ממוקם אולם השמחות של חסידי רייסין.
לאחר שהטחנה פסקה לטחון, נזנח המבנה ועמד נטוש עד שנות השלושים, אז שופץ ביוזמת ממשלת המנדט והאגודה למען ירושלים.
במלחמת העצמאות
במלחמת העצמאות בתחילת שנת 1948 בנו לוחמי ההגנה עמדה יצוקה מבטון על ראש מגדל הטחנה, העמדה חלשה על התנועה בדרך חברון שמעל גיא בן הינום במזרח ועל אזור מלון המלך דוד ותחנת הרכבת במערב. בשל מיקומה האסטרטגי הורה הנציב העליון הבריטי אלן קנינגהם לפוצץ את העמדה, בכך נגרם נזק רב לראש מגדל הטחנה. כאשר התקרב ה-14 במאי יום עזיבת הבריטים, הנציב העליון היה אמור לנסוע מארמון הנציב עד לעטרות משם לטוס לחיפה ומשם לעזוב את הארץ דרך הים. הנציב חשש מהעמדה שיכולה לצלוף עליו ולכן ניתנה הוראה לפוצץ אותה. החבלן שהגיע לא רצה להרוס את כל הטחנה היפה ולכן שם מעט מידי חומר נפץ, מה שלא גרם לעמדה יותר מדי נזק. לאחר יום הגיע עוד חבלן לפוצץ שוב וכך נהרסה עמדת ההגנה. אנשי המושבה האמריקאים צילמו את האירוע.
הטחנה נותרה ללא כיפה בראשה עד מלחמת ששת הימים.
לאחר איחוד ירושלים
לאחר איחוד ירושלים שוקמה הטחנה ובראשה הותקנה כיפה מתכתית וכנפיים דקורטיביות, קטנות בהרבה מן הכנפיים המקוריות.
בראשית שנות השמונים של המאה ה-20 בוצע שיפוץ של הטחנה, והוקם בתוך המבנה מוזיאון לתולדות חייו של משה מונטיפיורי. במבנה אבן קטן הממוקם בקרבת הטחנה הוצבה המרכבה אשר שימשה את מונטיפיורי במסעותיו באירופה, מרוקו, רוסיה ועוד אך מעולם לא השתמש בה בארץ ישראל, בשל תנאי הדרכים הרעועים. בשנת 1986 הוצתה כרכרת העץ על ידי אלמוני, וכמעט ולא נותר ממנה זכר. מאוחר יותר שוחזרה הכרכרה ונבנתה מחדש, תוך שימוש בחישורי הברזל המקוריים שלה, שהיו השריד היחיד ממנה שלא נשרף, והיא מוצגת כיום באותו מבנה אבן - מוגנת מפני הציבור באמצעות לוח זכוכית.
החזרת כנפי הטחנה ומנגנון הטחינה
ב-25 ביולי 2012, ביוזמת קרן ירושלים ובכספי תרומות מהולנד, פורקו כיפת הטחנה והכנפיים המחוברות אליה והוחלפו במתקן בעל יכולת סיבוב לפי כיוון הרוח וכנפיים הזהות לאלה שהותקנו בטחנה על ידי מונטפיורי. פנים הטחנה שופץ ובקומה השנייה הותקנו אבני ריחיים הפועלות בכוח הרוח, שהחלו לעבוד במהלך חודש אוגוסט. במסגרת פרויקט זה שוחזרה טחנת הרוח בהתאם למראה שהיה לה בשנת הקמתה. לשם כך נוצר קשר עם בן למשפחת הולמן, שבנתה את הציוד לטחנה ב-1857, והתוכניות המקוריות אותרו בספרייה הלאומית בלונדון. ומסתבר שהכיפה המקורית, כפי שהוקמה על ידי משה מונטיפיורי ב-1857, הייתה לבנה, בעלת כנפיים ענקיות מקדימה ומדחף קטן מאחור שנועד לכוון את הכנפיים על פי כיוון הרוח.
השנים האחרונות
בין 2012 ל-2018, לאחר השיפוץ והחלפת המנגנון ואבני הריחיים, הטחנה הייתה פתוחה חלקית ולסירוגין.
למעשה, עד הפתיחה המחודשת, הטחנה לא הייתה פתוחה לקהל הרחב ברציפות במשך 161 שנה.
כפר כילא
כפר כּילא (בערבית: كفركلا) הוא כפר בדרום לבנון, בנפת בינת ג'בייל שבמחוז אל-נבטיה, בכפר כ-14,500 תושבים מוסלמים שיעים (מתואלים).
מיקום
הכפר נמצא בגזרה המזרחית בדרום לבנון, כ-96 קילומטר דרומית לביירות ומעט צפונית למטולה. קרוב לכפר עובר גבול ישראל-לבנון והכפר עצמו נמצא סמוך למעבר הגבול פאטמה שבין ישראל ולבנון. הכפר משתרע על גבעות וגובהו כ-700 מטר מעל פני הים.
היסטוריה
בשנת 1870, ביקר חוקר ארץ ישראל ויקטור גרן בכפר, וכתב:.
בליל 1 בינואר 1970 התרחש אירוע חטיפת שמואל רוזנווסר, עת חדרה חוליית מחבלים מלבנון, השייכים לארגון הפת"ח ליישוב מטולה וחטפה שומר-לילה בן 58 בשם שמואל רוזנווסר, תושב קריית מוצקין, שהיה באותה עת על משמרתו. אירוע זה פתח תקופה של משא ומתן עקיף מול הפת"ח, שהסתיימה בהסכם בו הוחלף רוזנווסר במחמוד חיג'אזי ללא נוכחות רשמית של הפת"ח. מדינת ישראל הגיבה לחטיפה בפעולה שבוצעה בליל 2 בינואר נגד כפר כילא וכוונה נגד שלטונות לבנון, שבהם ראו ראש הממשלה גולדה מאיר ושר הביטחון משה דיין אחראים לחטיפה שבוצעה על ידי מחבלים שיצאו משטחה הריבוני; בפעולה נלקחו בשבי 9 חיילים ו-12 אזרחים, נתפסו כלי נשק וציוד רב, ופוצץ מקור הכוח של תחנת מכ"ם לבנונית. שלטונות לבנון לחצו על הפת"ח להעביר לידיהם את רוזנווסר, אך ללא הצלחה.
בתקופת רצועת הביטחון רבים מתושבי הכפר שירתו בצבא דרום לבנון. לאחר נסיגת ישראל, חלקם נמלטו מדרום לבנון וחלקם הצטרפו לחזבאללה. כיום הכפר הוא מעוז חזבאללה ידוע.
במלחמת לבנון השנייה קיבלו תושבי הכפר התרעה לעזוב בתיהם, ורובם עזבו. במקום התנהלו חילופי אש בין לוחמי חטיבת הנח"ל למחבלי חזבאללה. בעקבות ירי הטילים לעבר מדינת ישראל שבוצע מהכפר תקף חיל האוויר את הכפר, מקורות לבנוניים מסרו על הרוגים ופצועים, ביניהם ילדים.
מאז המלחמה, אזור הכפר ידוע כשטח להברחות סמים רבות בגלל צמידותו לגדר הגבול. ההברחות נעשות על ידי זריקת שקים מעל לגדר. ב-2012, צה"ל החליט לשים סוף להברחות על ידי בניית חומת הפרדה שלא מאפשרת זריקת שקים מעליה בגלל גובהה הרב.
ביומו הראשון של מבצע מגן צפוני נחשפה מנהרה התקפית חוצת-גדר שנחפרה מפאתי הכפר הדרומיים לתוך שטח ישראל.
ב-9 בדצמבר 2018 אחר הצהריים צה"ל קרא לתושבי הכפרים הלבנוניים כפר כילא וראמיה, הסמוכים לגבול עם ישראל לעזוב את בתיהם.
דובר צה"ל בשפה הערבית, סא"ל אביחי אדרעי, פנה לתושבי הכפרים והזהיר אותם כי הם חיים באזור של "חבית חומר נפץ", כיוון שחזבאללה הקים מתחת לבתיהם רשת של מנהרות טרור. "צה"ל ממליץ לתושבי הכפרים לשקול ולעזוב באופן זמני את בתיהם עד סיום הפעולה". דובר צה"ל תא"ל רונן מנליס הוסיף: "התוואי מולכד על ידי צה"ל וכל מי שייכנס אליו מצדו הלבנוני מסכן את חייו".
כלכלה
בכפר חקלאות מפותחת המתבססת בעיקר על ייצור והפקת שמן זית ודבש. כמו כן, בכפר כרמי זיתים וענבים.
אייווינד יונסון
אֵיווִינד יוּנְסוֹן (בשוודית: Eyvind Johnson; 29 ביולי 1900 – 25 באוגוסט 1976) היה סופר שוודי.
חייו
יונסון הצטרף כחבר לאקדמיה השוודית בשנת 1957. בשנת 1974 קיבל את פרס נובל לספרות יחד עם הרי מרטינסון בציון לשבח על "אמנותו כסופר, בהבנה מרחיקת ראות במרחב ובזמן, בשירות החירות". 8 שנים קודם לכן, הגיש את שמו של ש"י עגנון כמועמד לפרס נובל לספרות, ועגנון אכן זכה בפרס באותה שנה.
הבחירה ביונסון ובמרטינסון הייתה שנויה מאוד במחלוקת, כיוון ששניהם ישבו בעצמם בוועד נובל וגראהם גרין, סול בלו וולדימיר נבוקוב היו המועמדים המועדפים לאותה שנה.
יונסון נולד בבודן, צפון שוודיה, שם מוצג כיום הבית הקטן שבו גדל.
יצירותיו הידועות ביותר הן:
יסמין אכרם
ביוגרפיה
אכרם נולדה בעיר שארג'ה שבאיחוד האמירויות הערביות. משפחתה התיישבה בדרוהדה שבאירלנד כשהייתה בת 18 חודשים. אביה הוא במקור מפקיסטן, ואמה מונה היא מדרוהדה. יש לה אחות בשם מסומה.
מגיל 14 השתתפה בהופעות של תיאטרון קליפו ופיקצ'ר קומפני. אכרם למדה משחק באקדמיה המלכותית לאמנות הדרמה.
אחרי סיום הלימודים בבית הספר למשחק החלה אכרם לכתוב מערכונים קומיים עבור ה-BBC וערוץ 4, והנחתה תוכניות ברדיו של ה-BBC.
המחזה הראשון שלה "10 Dates with Mad Mary" הוא מונולוג אודות המאבק של אישה צעירה שהשתחררה מבית סוהר. המחזה הוצג ב-2010 ב-Project Arts Centre באירלנד. ב-2016 עובד לסרט קולנוע בשם "A Date for Mad Mary".
ב-2013 כתבה והגישה את תוכנית הרדיו "Irish Micks and Legends" בערוץ 4 של ה-BBC יחד עם אייסלינג בי, איתה הופיעה לפני כן בתוכנית המערכונים "LOL" של ערוץ 4.
ב-2014 גילמה אכרם את ג'נין הוקינס לצדו של בנדיקט קמברבאץ' בשני פרקים בעונה השלישית של הסדרה "שרלוק". ב-2016 גילמה שוב את הדמות בפרק הספיישל "The Abominable Bride", שהופיעה בשם ג'נין דונלווי.
בדצמבר 2014 הופיעה אכרם כחברת צוות בשעשועון "Never Mind the Buzzcocks". באוקטובר 2015 השתתפה בשעשועון הרדיו "The News Quiz" ברדיו 4 של ה-BBC.
חיים אישיים
אכרם מתגוררת בלונדון.
צמחונות וטבעונות לפי מדינה
צמחונות וטבעונות לפי מדינה היא השוואה בין נוהלי תזונה צמחוניים וטבעוניים בין מדינות. על ידי זאת ניתן לזהות תקני מזון, חוקים וגישות תרבותיות כלליות של תזונה צמחונית. במדינות מסוימות יש מסורות תרבותיות או דתיות חזקות המקדמות צמחונות, כמו בהודו, בעוד שבמדינות אחרות יש דאגות אתיות חילוניות, כולל זכויות בעלי חיים, שמירה על איכות הסביבה ובריאות. במדינות רבות, חוקי תיוג המזון מקלים על צמחונים לזהות מזונות התואמים לתזונה שלהם.
דמוגרפיה
בבריטניה בשנת 2018 נאמד ניהול אורח חיים טבעוני בכ־7% מהאוכלוסייה הלאומית. צמחונים, טבעונים וקטגוריות "חצימחונים" (חצי צמחונים) אחרות הוערכו בשנת 2018 בכ־25% מאוכלוסיית העולם.
כל האחוזים בטבלה הבאה הם הערכות גולמיות.
אפריקה
השכיחות של צמחונות מוסרית קפדנית באפריקה מדווחת כנמוכה מכיוון שרוב המזון המסורתי מורכב מבשר, בעוד שסקרים מדעיים חסרים. במדינות בצפון אפריקה יש מסורת של בישול בסגנון צמחוני, כאשר מרוקו, אלג'יריה, לוב ותוניסיה קשורות במיוחד לסוג בישול זה הכולל קוסקוס וירקות מתובלים. מהגרים הודים לאפריקה, במיוחד בדרום אפריקה, הביאו עימם צמחונות שתועדה כבר בשנת 1895 במחוז נטאל. הכנסייה האורתודוקסית האתיופית מחייבת צום קבוע שבועי המחייב שמירה על תזונה צמחונית.
הודו
בשנת 2007, נתונים סטטיסטיים על ידי האו"ם של ארגון המזון והחקלאות הצביעו על כך כי ההודים היו בעלי שיעור הצריכה הנמוך ביותר בעולם . בהודו יש יותר צמחונים משאר העולם . בהודו, בדרך כלל צמחונות היא שם נרדף ללקטו-צמחונות. מרבית המסעדות בהודו מבחינות בבירור ומשווקות את עצמן כ"לא צמחוניות", "צמחוניות" או "צמחוניות טהורות". בדרך כלל יש שפע של מסעדות צמחוניות, ואפשר למצוא בדרך כלל אפשרויות צמחוניות רבות. במטבח המסורתי לא משתמשים במרכיבים על בסיס בעלי חיים (למעט חלב ודבש) כמו שומן, ג'לטין ומלאי בשר. הודו תכננה מערכת לסימון מאכלים העשויים רק מרכיבים צמחוניים, עם נקודה ירוקה בריבוע ירוק. סימן של נקודה חומה בריבוע חום משדר כי נעשה שימוש בכמה מרכיבים על בסיס בעלי חיים (בשר, ביצה וכו'). מוצרים כמו דבש, חלב או נגזרות ישירות שלו מסווגים תחת הסימון הירוק.
על פי סקר משנת 2006, 31% מההודים צמחונים ואילו 9% נוספים צורכים ביצים (אובו-צמחונות). בקרב הקהילות השונות, הצמחונות הייתה הנפוצה ביותר בקרב ברהמינים, לינגייט, קהילת וישנוב, קהילת ג'יין, ושכיחותה פחות בקרב מוסלמים (3%) ותושבי מדינות החוף. סקרים אחרים שהובאו על ידי FAO ו־USDA מעריכים כי 40% מהאוכלוסייה ההודית הם צמחונים. סקרים אלה מצביעים על כך שאפילו הודים שאוכלים בשר, עושים זאת לעיתים רחוקות, כאשר פחות מ־30% צורכים אותו באופן קבוע, אם כי הסיבות בעיקרן תרבותיות. במדינות בהן צמחונות נפוצה יותר, צריכת החלב גבוהה יותר וקשורה להתמדה בלקטאז. זה מאפשר לאנשים להמשיך לצרוך חלב לבגרות ולהשיג חלבונים המחליפים בשר, דגים וביצים באזורים אחרים. סקר רשמי שערכה ממשלת הודו, עם גודל מדגם של 8858 ומסגרת המפקד בשנת 2011, הצביע על אוכלוסיית הצמחונים בהודו כ28–29 אחוזים מכלל האוכלוסייה. בהשוואה לסקר דומה שנערך כמעט עשור קודם לכן, האוכלוסייה הצמחונית בהודו גדלה.
על פי סקר שפורסם בשנת 2014 על ידי הרשם הכללי בהודו, ברג'סטאן יש את החלק הגדול ביותר של הצמחונים: 74.9%. מדינות אחרות עם צמחונים כוללות את הריאנה (69.25%), פונג'אב (66.75%), גוג'ראט (60.95%), מדאהיה פרדש (50.6%), אוטר פראדש (47.1%), מהראשטרה (40.2%), דלהי (39.5%), ג'אמו וקשמיר (31.45%), אוטראכנד (27.35%), קרנטקה (21.1%), אסאם (20.6%), צ'אטיסגארה (17.95%), ביהאר (7.55%), ג'הרקאנד (3.25%), קראלה (3.0%), אוריסה (2.65%), טמיל נאדו (2.35%), אנדרה פרדש (1.75%), מערב בנגל (1.4%) וטלנגאנה (1.3%).
הגידול האחרון בענף הקמעונאות המאורגן בהודו נפגע גם הוא במחלוקת כלשהי, מכיוון שיש צמחונים שדורשים סופרמרקטים ללא בשר.
מחקר משנת 2018 שנערך על ידי השבועון Economic and Political Weekly ידי האנתרופולוג האמריקני בלמורלי Natrajan והכלכלן מבוסס הודו סוראג' יעקב, מעלה כי אחוז הצמחונים עשוי להיות קרוב יותר ל-20%; המחקר טוען כי התייחסות לאכילת בשר מבוצעת באופן לא מועט מכיוון שצריכת בשר, בעיקר בקר, "נקלעת למאבקי זהות תרבותית, פוליטית וקבוצתית בהודו".
סין
בסין צריכת הבשר גדלה במהירות ואילו מספר קטן אך גדל של צעירים בערים גדולות הם טבעונים. כ־4 עד 5 אחוז מהסינים הם צמחונים. עם זאת, בסקר שערכו חוקרי SJTU, רק 0.77 אחוזים מהנשאלים הגדירו עצמם צמחונים.
סיני יליד, שנמצא בדרך כלל תחת התווית של הטאואיזם (אם כי זה נוטה לבלבל את הדת הילידית עם בית הספר לפילוסופיה דאואיסט, המיוצג על ידי לאוצו, צ'אנגצו ואחרים), הוא סוג של אנימיזם. בדומה לשינטואיזם ביפן, אף כי אסור להרוג ולאכול בעלי חיים הוא נחשב לטמא.
עם זרם ההשפעות הבודהיסטיות, הצמחונות הפכה פופולרית יותר, אך יש הבחנה – הצמחונות הדואיסטית מבוססת על תפיסת טוהר, ואילו הצמחונות הבודהיסטית מבוססת על הבסיסים הכפולים להימנע מהרג ולהכניע את הכפיפות של האדם לחושים. בגלל זה, הגיעו שני סוגים של "צמחונות" - האחד בו אחד נמנע מאכילת בשר, והשני נמנע מאכילת בשר כמו גם שום, בצל ואוכלים אחרים בעלי טעם עז. צמחונות שהושפעו על ידי בודהיזם זה ידוע ומתורגל על ידי כמה מאז המאה ה־7 לפחות.
בראשית המאה העשרים ראו כמה אינטלקטואלים הדוגלים בצמחונות כחלק מתוכנית הרפורמה שלהם בסין, ולא רק פוליטית. ההוגה האנרכיסטי לי שיזנג, למשל, טען שמוצרי טופו וסויה הם בריאים יותר ויכולים להיות ייצוא רווחי. ליאנג שומינג, פילוסוף ופעיל רפורמה, אימץ תזונה צמחונית בעיקרון, אך לא קידם אחת למען אחרים. בשנים האחרונות חלה התחייה בערים בקרב מעמד הביניים המתהווה.
ישראל
מחקר של משרד הבריאות הישראלי בשנת 2001 מצא כי 7.2% מהגברים ו־9.8% מהנשים היו צמחונים. אף על פי שהצמחונות נפוצה למדי, הכמות האחוזית של הצמחונים בפועל בישראל עשויה להיות נמוכה יותר – תעשיית המזון הישראלית העריכה אותה בכ־5%. בשנת 2010, מחקר אחד מצא כי 2.6% מהישראלים היו צמחונים או טבעונים.
על פי סקר שערך העיתון גלובס וכן ערוץ 2 ב־2015, 8% מהאוכלוסייה בישראל היו צמחונים ו־5% טבעונים. 13% שוקלים להפוך לטבעונים או לצמחונים. בסקר שהתפרסם באתר ynet ב-2016, רק 4.7% מהאוכלוסייה דיווחו שהם צמחונים ו-1.7% דיווחו שהם טבעונים. תל אביב ניצחה את ברלין, ניו יורק וצ'נאי בתור היעד המוביל למטיילים טבעונים, על פי אתר האוכל האמריקאי The Daily Meal. ב-1958 הוקם בישראל יישוב בעל אורח חיים צמחוני טבעוני - אמירים.
סימון מוצר כטבעוני או צמחוני לא מוכר בחוק בישראל, אם כי מוצרים רבים מסומנים בתו העמותה הישראלית "Vegan Friendly", וכך מזוהים בישראל כטבעוניים.
כיום בישראל קיימת מודעות רבה לטבעונות וצמחונות וקיימות עמותות ישראליות רבות למען זכויות בעלי חיים כמו צער בעלי חיים, תנו לחיות לחיות ועוד; צמחונות וטבעונות כמו Vegan Friendly, אנימלס (לשעבר אנונימוס) ועוד; בנוסף קיים בישראל "המטה לקידום טבעונות בצה"ל", שמייצג את החיילים הטבעונים בצה"ל, ופועל עבור הנגשת מאכלים טבעוניים, מדים צבאיים (כדוגמת כומתות ונעליים צבאיות שאינן עשויות מחומרים מן החי) וכדומה.
מלזיה
תזונה צמחונית מסווגת כלקטו-צמחונות, צמחונות אובו-לקטו וטבעונות בכלל. הסיבות להיות צמחוני כוללות השפעה של חברים ובני משפחה, דאגה מהתחממות כדור הארץ, סוגיות בריאותיות וניהול משקל, דת ורחמים לבעלי חיים, בסדר יורד של חשיבות.
סינגפור
אורז, פטריות, ירקות הם חלק מתמציות התזונה, מעורבב עם מגוון עשיר של תבלינים, קוקוס, ליים ותמרינד. נזירים סיניים בודהיסטים הם צמחונים או טבעונים. סינגפור היא גם המטה של רשת המזון המהיר הבינלאומית, הצמחונית, הראשונה בעולם, VeganBurg. הקהילות הגדולות יותר של צמחונים וטבעונים בסינגפור הן החברה הצמחונית (VSS ) ו־SgVeganCommunity. למקומות צמחוניים וטבעונים יש תפקיד פעיל בגסטרונומיה של סינגפור.
טאיוואן
ישנם יותר מ־6,000 מקומות אכילה צמחוניים בטאיוואן. חוקי תיוג המזון במדינה למזון צמחוני הם המחמירים ביותר בעולם, מכיוון שכ־2 מיליון תושבים טייוואים אוכלים אוכל צמחוני. תנועה פופולרית של "יום צמחוני אחד בכל שבוע" הומלצה ברמה הלאומית, ובמישור המקומי, אפילו גופי ממשל מעורבים, כמו מועצת החינוך בעיר טאיפיי.
תאילנד
בתאילנד, ישנם יותר מ־908 מקומות אכילה צמחוניים.
אירופה
ההגדרה של צמחונות ברחבי אירופה אינה אחידה, מה שיוצר את הפוטנציאל לתוויות מוצרים לא מדויקות. ברחבי אירופה משתמשים במרכיבים שאינם צמחוניים במוצרים כמו בירה, יין (קליפות ג'לטין וסרטנים בין השאר) וגבינה (רנט).
בלגיה
מאז מאי 2009 הייתה גנט שבבלגיה העיר הראשונה בעולם עם "יום צמחוני" שבועי.
מחקר שסקר 2,436 אנשים בלגיים מצא כי "21.8% מהנשאלים האמינו שצריכת בשר אינה בריאה. 45.6% מהנשאלים האמינו כי עליהם לאכול פחות בשר." הסיבות העיקריות לכך שאנשים הביעו עניין בתזונה מבוססת צמחיים יותר היו מטעמים וטעמים הקשורים לבריאות. מרבית הצמחונים הסקרנים חושבים שתעשיית הבשר מזיקה לכוכב הלכת, בעוד שיותר ממחצית מהלא-צמחונים שנסקרו אינם מסכימים עם הצהרה זו.